**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 1**

 Днес **09.11.2023г**. **/четвъртък/ от 11.00** часа в Лекционната зала на Читалището в град Никопол, се проведе **първото** заседание на ново избрания Общински Съвет – Никопол, мандат 2023-2027г..

 На заседанието присъстват: Зам. Областния управител на Област – Плевен – Александър Йотков, Председателя на ОИК-Никопол – Маргаритка Пепова, ВрИД Кмет на Община Никопол – Анелия Димитрова, изпълняващ длъжността Секретар на Общината – Петьо Данков, новоизбраните общински съветници, новоизбрания Кмет на Община – Никопол – Емил Асенов Цеков, новоизбраните кметове на населени места от общината, граждани.

От избраните 13 общински съветника в залата присъстват – 13 общински съветника, отсъстващи няма.

 Протоколчик – Ралица Александрова – технически сътрудник в ОбС – Никопол.

Заседанието е насрочено от Областния Управител на Област – Плевен, съгласно чл.23, ал.2 и ал.3 от ЗМСМА в законно установения 14 дневен срок от обявяването на резултатите от проведените местни избори и заповед №ОПИ-10-9/06.11.2023г..

 Зам. Областния управител г-н **Алескандър Йотков** открива заседанието.

Ал.Йотков: **Уважаеми госпожи и господа,**

Днешното заседание е свикано от Областния управител на област Плевен, в изпълнение на законовите му правомощия, предоставени от чл. 23, ал.1 от Закона за местното самоуправление и местната администрация.

На днешната тържествена първа сесия на Общински съвет - Никопол присъстват новоизбраните: общински съветници, кмет на община Никопол, кметове на кметства, както и представители на Общинска избирателна комисия – Никопол, и граждани.

Преди началото на първото заседание новоизбраните общински съветници, кмет на община и кметове на кметства са длъжни да положат тържествена клетва.

Общинската избирателна комисия – Никопол с Решение №92-МИ от 30.10.2023 г. и Решение №105-МИ от 07.11.2023 г. е обявила за избрани общинските съветници, както следва: Айлян Гюнайдънов Пашала, Детелин Иванов Иванов, Димитър Пламенов Бързев, Ерен Алиев Екремов, Ивелин Маринов Савов, Илияна Илиева Великова, Красимир Недков Халов, Любомир Димитров Мачев, Майдън Ахмедов Сакаджиев, Моника Бранимирова Георгиева, Николай Георгиев Николаев, Сали Ибрамов Бинбашиев, Цветан Паскалев Андреев.

 Нека всички общински съветници да станат прави и повтарят след мен клетвата:

 **„Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от Община Никопол и да работя за тяхното благоденствие. Заклех се“**

*/всички общински съветници се заклеват/.*

 Уважаеми общински съветници, съгласно чл.32, ал.2 от ЗМСМА полагането на клетва се удостоверява с подписването на клетвен лист. Моля подпишете клетвения лист пред Вас.

*/всички общински съветници подписват клетвен лист/*

 Уважаеми избрани кметове на община Никопол и кметствата в общината, съгласно чл. 38, ал. 4 от Закона за местното самоуправление и местната администрация, пълномощията на кмета на общината възникват от деня на полагането на клетвата по чл. 32, ал.1. Клетвата се полага на първото заседание на новоизбрания общински съвет.

Общинската избирателна комисия – Никопол с Решение №100-МИ от 06.11.2023 г. е обявила за избран кмет на община Никопол: ЕМИЛ АСЕНОВ ЦЕКОВ.

*/Емил Цеков се заклева и подписва клетвения лист, Ив.Савов поставя огърлицата на Е.Цеков/*

Ал.Йотков: С Решение на ОИК- Никопол от 30.10.2023г. и 06.11.2023г. за кметове на кметства са избрани: Анелия Китанова Джанкова – кмет на кметство с. Лозица, Асен Костов Стоянов- кмет на кметство с.Бацова махала, Валентин Иванов Костадинов- кмет на кметство с.Муселиево, Володя Цветанов Генчев – кмет на кметство с.Черковица, Даниела Иванова Върбанова – кмет на с. Любеново, Зорница Кирилова Гергицова – кмет на с. Санадиново, Любомир Илиев Тихов – кмет на кметство с.Дебово, Маргаритка Леонидова Богданова – кмет на с. Асеново, Серьожа Августинов Чиприянов - кмет на кметство с.Новачене, Серьожа Августинов Чиприянов - кмет на кметство с.Новачене, Стоян Кубратов Дамянов – кмет на кметство с.Въбел, Турай Ахмедов Татарлъ – кмет на кметство с.Драгаш войвода. Прочетените от мен кметове, моля да повтарят след мен клетвата.

*/кметовете се заклеват и подписват клетвените листове/*

 Уважаеми общински съветници, кметове и гости, с полагането на клетвата и подписването на клетвения лист, общинските съветници, кмета на общината и кметовете на кметства вече са в пълномощията си да изпълняват функциите за които им е гласувано доверие. Моля пуснете химна на страната.

*/всички в залата са прави при изпълнението на химна на Република България/*

 Ал.Йотков: Уважаеми г-н Цеков, давам Ви думата за изказване.

Емил Цеков - Кмет на Община Никопол: Уважаеми г-н Зам. Областен Управител, уважаеми общински съветници, уважаеми кметове на кметства в община Никопол, уважаеми дами и господа гости на тържествената сесия. Благодаря на всички, които със своя глас ми гласуваха своето доверие. В същото време искам да ви уверя, че от днес като кмет на Община Никопол аз ще бъда обърнат с отговорност към всички граждани, защото кампанията бе само тест, който за пореден път ни убеди, че само ако бъдем всекидневно близо до хората, можем да отговорим на техните потребности и високи очаквания. Животът показа, че и най-смелите амбиции, готовност за новаторски решения и висока мотивация за справяне с многобройните отговорности не биха били възможни без е изградено доверие с гражданите и изграждайки чувство на общност.

Искам да благодаря на досега управляващите, в лицето на г-н Савов, като кмет на общината. Заявявам, че и през следващите четири години от мандат 2023-2027г. ще продължаваме да работим по вече доказалия се модел за развитие на общината и ще надграждаме това, което е постигнато.

Очаква ни мандат с много предизвикателства и неизвестности. Ще се налага в ежедневната си работа да съчетаваме управлението на множество кризи, да търсим решения на различни проблеми. Успешно управление е възможно само, ако се използва целият потенциал на всеки един от нас. Понякога може да не сме съгласни един с друг, защото несъгласието е естествена политическа категория, но не и враждебността. Затова споделям убедеността си, че демократичния просперитет ще възтържествува независимо от нашите политически възгледи. Този въпрос е фундаментално важен, защото няма силно управление с разединени управляващи.

 Пожелавам на вас и семействата ви здраве, радост, професионални и лични успехи! Ползотворна работа през следващите четири години!

Благодаря!

Ал.Йотков: Сега Председателката на ОИК-Никопол г-жа Маргаритка Пепова ще връчи удостоверенията с които сте избрани за общински съветници и кметове на кметства.

М.Пепова-председател ОИК: Преди да започне сесията на Общински съвет, аз като председател на ОИК-Никопол, искам да Ви връча удостоверенията с които официално обявяваме, че Вие сте избрани за Кмет на Община Никопол, общински съветници и кметове на кметства в Община Никопол.

*/Председателката на ОИК връчва удостоверенията/*

Пожелавам Ви да работите с добри сърца и чисти мисли към своите избиратели и след четири години те да не съжаляват за своя избор. На добър час и успешен мандат. Благодаря.

Ал.Йотков: Уважаеми общински съветници, по традиция първото заседание се води от доайена сред общинските съветници. В състава на новоизбрания Общински съвет в Община Никопол това е г-н Сали Ибрамов Бинбашиев.

 Г-н Бинбашиев, заповядайте да проведете първото тържествено заседание на Общински съвет.

С.Бинбашиев: Уважаеми господа общински съветници, господин кмете и кметове на кметства, уважаеми присъстващи,

ДНЕС, СПАЗВАЙКИ ПОВЕЛЯТА И ТРАДИЦИЯТА НА МЕСТНАТА ВЛАСТ НА МЕН СЕ ПАДНА ВЪЗМОЖНОСТТА И ЧЕСТТА, КАТО НАЙ-ВЪЗРАСТНИЯ ОБЩИНСКИ СЪВЕТНИК В НОВОИЗБРАНИЯ ОБЩИНСКИ СЪВЕТ ЗА МАНДАТ 2023-2027 г. ДА РЪКОВОДЯ ПЪРВОТО ЗАСЕДАНИЕ.

ИСКАМ ДА ПОЗДРАВЯ ВСИЧКИ ВИ С ИЗБОРА И ДА ВИ ПОЖЕЛАЯ ПРЕДИ ВСИЧКО ЗДРАВЕ.

НА НАС, НОВОИЗБРАНИТЕ ОБЩИНСКИ СЪВЕТНИЦИ ЗАЕДНО НИ ПРЕДСТОИ В ТОЗИ ЗАКОНОДАТЕЛЕН КОЛЕКТИВЕН ОРГАН НА МЕСТНОТО САМОУПРАВЛЕНИЕ, ДА РЕШАВАМЕ ПРОБЛЕМИ И ЗАДАЧИ, ДА ВЗЕМАМЕ РЕШЕНИЯ, КОИТО СЕ ПОСТИГАТ ПРЕДИ ВСИЧКО С РАЗУМ, СЪРЦЕ И СЕБЕРАЗДАВАНЕ.

ДА Си ПОЖЕЛАЕМ СМЕЛОСТ, ТЪРПИМОСТ, КОЛЕГИАЛНОСТ И ТОЛЕРАНТНОСТ ЗА ДА ПОСТИГНЕМ ВИСОКИ УСПЕХИ ПРИ РЕШАВАНЕТО НА ОБЩИНСКИТЕ ДЕЛА, ЗА ПОВИШАВАНЕ СТАНДАРТА И КАЧЕСТВОТО НА ЖИВОТ НА ВСИЧКИ ХОРА ОТ ОБЩИНАТА.

НА ДОБЪР ЧАС, УВАЖАЕМИ СЪВЕТНИЦИ!

Уважаеми колеги, предлагам първото заседание на ОбС да протече при следния

 **ДНЕВЕН РЕД:**

 1.Избор на комисия, която да проведе избора за Председател на Общински съвет – Никопол. /чл.5, ал.1 от действащия Правилник на ОбС/

 2.Избор на Председател на Общински съвет – Никопол при условията на тайно гласуване /чл.24, ал.1 от ЗМСМА/

3.Избор на Временна комисия за разработване на Правилник за организацията и дейността на Общински съвет – Никопол, неговите комисии и взаимодействието му с Общинската администрация за периода 2019-2023 година. /на осн.чл.5, ал.1 от действащия правилник/.

 С.Бинбашиев: Имате ли предложения и допълнения по така предложения Ви дневен ред? Виждам, че нямате. Моля гласувайте така предложения дневен ред.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

1.Избор на комисия, която да проведе избора за Председател на Общински съвет – Никопол. /чл.5, ал.1 от действащия Правилник на ОбС/

 2.Избор на Председател на Общински съвет – Никопол при условията на тайно гласуване /чл.24, ал.1 от ЗМСМА/

3.Избор на Временна комисия за разработване на Правилник за организацията и дейността на Общински съвет – Никопол, неговите комисии и взаимодействието му с Общинската администрация за периода 2019-2023 година. /на осн.чл.5, ал.1 от действащия правилник/.

**ПО ПЪРВА ТОЧКА ОТ ДНЕВНИЯ РЕД**

С.Бинбашиев: Приехме дневния ред, работим по първа точка от него. Моля предлагайте от колко члена да се състои комисията.

М.Сакаджиев: Аз предлагам комисията да се състои от три члена.

С.Бинбашиев: Имате ли други предложения по числеността на комисията? Виждам, че нямате, моля гласувайте предложението комисията да е от три члена.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 С.Бинбашиев: Приема се. Колеги, имате думата да правите предложения поименно за състава на комисията.

Цв.Андреев: От групата на БСП предлагам Николай Николаев.

М.Сакаджиев: От групата на ДПС предлагам Айлян Пашала.

Кр.Халов: От ГЕРБ – Илияна Великова.

С.Бинбашиев: Колеги, направихте своите предложения за –Николай Николаев, Айлян Пашала и Илияна Великова. Моля да гласуваме поименния състав на комисията.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

С.Бинбашиев: Приехме поименния състав на комисията, чакам вашите предложения за председател на комисията по избор на председател на ОбС.

М.Сакаджиев: Предлагам Айлян Пашала.

С.Бинбашиев: Имате ли други предложения, виждам, че нямате, моля да гласуваме предложението на г-н Сакаджиев за А.Пашала, моля гласувайте.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

С.Бинбашиев: Уважаеми колеги, избрахме комисия за избор на Председател на Общински съвет – Никопол, мандат 2023/2027г. в състав:

**Председател** – Айлян Пашала

**Членове**: Николай Николаев

 Илияна Великова

С.Бинбашиев: Колеги, преминаваме по втора точка от дневния ред, избор на председател на ОбС – Никопол, мандат 2023/2027г.

**ПО ВТОРА ТОЧКА ОТ ДНЕВНИЯ РЕД**

С.Бинбашиев: Колеги, очаквам Вашите предложения за председател на ОбС- Никопол мандат 2023-2027г., имате думата.

Цв.Андреев: Предлагам Ивелин Савов, а мотивите са много. За изминалия четири годишен период той доказа, че действа като обединител, неговите действия са съзидателни и без омраза.

Л.Мачев: Предложението ми е обвързано с резултатите от изминалите местни избори. То е за човек който е бил на високи постове не само в Никопол. Предлагам Майдън Сакаджиев.

М.Сакаджиев: Благодаря на г-н Мачев. Да бил съм и председател на ОбС, но вие ме свалихте. За мен както, беше и предизборното мото на ДПС, нека има ново начало. Нека г-н Савов е „новото начало“, да продължи като един обединител. Правя си отвод.

С.Бинбашиев: Други предложения имате ли? Виждам, че нямате. В този случай предложението за председател на ОбС- мандат 2023-2027г. е за Ивелин Савов. Давам думата на Председателя на комисията по избора за Председател на ОбС – г-н Айлян Пашала да ни запознае с начина на гласуване съгласно Закона.

А.Пашала: Съгласно Закона за местното самоуправление и местната администрация, гласуването е тайно. Комисията ще изготви бюлетините с размер 15.05 см. на 6,00 см. с изписани двете имена на кандидатите. Пликовете в които ще се поставят бюлетините, трябва да са подпечатани с печата на Община Никопол.

Гласува се, Като се поставя бюлетината с името на кандидат за председател в плика, това се извършва в кабинната- параван. Плика с бюлетината се пуска в урната, която ще бъде поставена на масата пред всички Вас. Гласувалият съветник се подписва в списък , изготвен с трите имена на гласувалите съветници, с което потвърждава писмено, че е гласувал.

За да се подготви комисията за това гласуване, е необходимо технологично време от 30 минути.

 С.Бинбашиев: Колеги, чухме председателя на комисията по избора, обявявам 30 минути почивка, необходимото технологично време за подготовка на комисията за провеждане на избор на председател на ОбС – Никопол, мандат 2023-2027г..

**СЛЕД ПОЧИВКАТА, КВОРУМ 13 ОБЩИНСКИ СЪВЕТНИКА**

*Провежда се гласуването, направен е параван и е монтиран в залата, вътре има маса и са поставени бюлетините и пликовете. Урната е поставена на масата в залата и се вижда от всички присъстващи в залата. Общинските съветници гласуват и се подписват в списъка.*

А.Пашала: Колеги, гласувахме всички, сега ще отворим урната и ще преброим бюлетините и пликовете, ще съставим протокол който ще предадем на водещия заседанието г-н Бинбашиев.

*/Изсипват се бюлетините от урната, председателя на комисията брои пликовете, отваря ги и показва бюлетината. Преброява бюлетините и пликовете и нанася резултата в протокола. Председателя на комисията предава протокола, бюлетините и пликовете на водещият заседанието г-н Бинбашиев ./*

С.Бинбашиев: Ще прочета протокола на комисията и ще обявя резултата */чете протокола на комисията на глас/*

Уважаеми общински съветници, от 13 общински съветника, гласували са 13.

**ЗА ИВЕЛИН САВОВ – 13 ГЛАСА**

С оглед на проведения избор и подписаният протокол от тричленната временна комисия, ***за Председател на Общински съвет – Никопол е избран ИВЕЛИН МАРИНОВ САВОВ, честито.***

Всички документи от проведения избор предавам за прилагане към протокола на водещият протокола.

 */предава документите на водещия протокола – Р.Александрова/.*

С.Бинбашиев: След проведеното тайно гласуване и **на основание чл. 24, ал. 1, от ЗМСМА, Общински съвет – Никопол прие следното**

**Р Е Ш Е Н И Е**

**№1/09.11.2023г.**

**1. Избира с тайно гласуване за Председател на Общински съвет –**

**Никопол – ИВЕЛИН МАРИНОВ САВОВ.**

С.Бинбашиев: Честито г-н Савов, имате думата.

*/Бинбашиев отстъпва мястото на Председателя на ОбС и сяда на определеното място за него в залата /*

Ивелин Савов- председател ОбС: Уважаеми г-н кмете, скъпи колеги, уважаеми кметове на населени места, за мен беше голяма чест да бъда кмет на община Никопол, но освен чест беше едно огромно изпитание от трудности и ситуации които чисто статистически не бяха се случвали от 100 години. Благодаря на екипа с който работех. На новоизбрания кмет му пожелавам здраве, мъдрост и най-вече сили за да се справя със предизвикателствата. За това, че ме избрахте за председател на ОбС, благодаря за доверието и се надявам да го оправдая. Благодаря ви!

Преминаваме към следващата точка от дневния ред.

**ПО ТРЕТА ТОЧКА ОТ ДНЕВНИЯ РЕД**

Ив.Савов: Колеги, имате думата за предложения за числения състав на временната комисия за изготвяне на Правилник на ОбС – Никопол за мандат 2023/2027г..

М.Сакаджиев: Честито на г-н Савов. Предлагам комисията да е от пет члена.

Ив.Савов: Гласуваме предложението на г-н Сакаджиев, моля гласувайте.

 ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Ив.Савов: Колеги, приехме, комисията да е от пет члена. Очаквам Вашите предложения за поименния състав на комисията.

 Детелин Иванов: От групата на БСП предлагаме Цветан Андреев.

 М.Сакаджиев: От групата на ДПС предлагаме Ерен Екремов.

А.Пашала: Тъй като сме четири политически партии нека има член от всяка партия. Предлагам Димитър Бързев от ВЪЗРАЖДАНЕ.

Красимир Халов: От групата на ГЕРБ предлагаме Илияна Великова.

А.Пашала: Предлагам Ивелин Савов.

Ив.Савов: Колеги, от направените предложения се оформи и поименния състав на времената комисия. Моля да гласуваме поименния състав на временната комисия- Цв.Андреев, Е.Екремов, Д.Бързев, И.Великова, Ив.Савов.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Ив.Савов: Колеги, очаквам вашите предложения за председател на временната комисия.

А.Пашала: Вие като председател на ОбС е редно да сте и председател на временната комисия.

Ив.Савов: Гласуваме предложението за председател на временната комисия- Ив.Савов, моля гласувайте.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Ив.Савов: Приема се. Уважаеми общински съветници ще прочета проекта за решение /*чете проекта за решение/.*

На основание чл.21, ал.1, т.1 във връзка с чл.21, ал.3 от ЗМСМА, Общински свет – Никопол прие следното

**Р Е Ш Е Н И Е**

**№2/09.11.2023г.**

1. Избира Временна комисия за разработване на Правилник за организацията и дейността на Общински съвет – Никопол, неговите комисии и взаимодействието му с Общинската администрация за периода 2023-2027 година, в състав:

 **Председател: Ивелин Савов**

 **Членове:**

1. **Цветан Андреев**
2. **Ерен Екремов**
3. **Димитър Бързев**
4. **Илияна Великова**

**ГЛАСУВАЛИ – 13 СЪВЕТНИКА**

**„ЗА” – 13 СЪВЕТНИКА**

**„ПРОТИВ” – НЯМА**

**„ВЪЗДЪРЖАЛИ СЕ” – НЯМА**

 Ив.Савов: Уважаеми колеги, поради изчерпване на дневния ред, закривам първото заседание на Общински съвет – Никопол.

**ПРЕДСЕДАТЕЛ ОбС: /п/**

 **/Ивелин Савов/**

**ПРОТОКОЛЧИК: /п/**

 **/Ралица Александрова/**